Afsonaviy ABBA guruhi 40 yildan buyon ilk bor albom taqdim qiladi. Undagi qo‘shiqlardan ikkitasi YouTube’ga joylangan (video)

Afsonaviy ABBA guruhi a’zolari 40 yillik tanaffusdan keyin ijodga qaytishga qaror qilgan. ABBA Voyage deb nomlanadigan albom 5-noyabr kuni taqdim qilinadi.

Undan o‘nta yangi qo‘shiq o‘rin oladi.

Ulardan ikkitasi: I Still Have Faith In You va Don’t Shut Me Down nomli qo‘shiqlarni striming platformalari hamda guruhning YouTube’dagi rasmiy sahifasi orqali tinglash mumkin.

Qolaversa, guruh a’zolari o‘zlarining gologrammalari ishtirokida gastrol safarlari tashkil etilishi haqida ham ma’lumot bergan. Ma’lum qilinishicha, ijodkorlar gastrol safarlarida yangi albomni namoyish qilish maqsadida o‘zlarining elektron avatarlarini yaratgan. Qo‘shimcha qilinishicha, konsert dasturidan nafaqat yangi qo‘shiqlar, balki eski xitlar ham o‘rin oladi.